Title: ประกาศกระทรวงยุติธรรม เรื่อง กำหนดแบบบัตรประจำตัวพนักงานเจ้าหน้าที่ตามพระราชบัญญัติคุ้มครองพยานในคดีอาญา พ.ศ. 2546

ประกาศกระทรวงยุติธรรม

ประกาศกระทรวงยุติธรรม
เรื่อง
กำหนดแบบบัตรประจำตัวพนักงานเจ้าหน้าที่
ตามพระราชบัญญัติคุ้มครองพยานในคดีอาญา
พ.ศ. ๒๕๔๖[๑]

เพื่อประโยชน์ในการคุ้มครองความปลอดภัยแก่พยานและเพื่อให้การดำเนินการคุ้มครองพยานตามมาตรการทั่วไปและมาตรการพิเศษ
การปฏิบัติที่เหมาะสม รวมทั้งการประสานการปฏิบัติงานและข้อมูลกับหน่วยงานที่เกี่ยวข้อง
ทั้งภาครัฐและภาคเอกชน ของพนักงานเจ้าหน้าที่ของส่วนราชการในสังกัดกระทรวงยุติธรรม
อันประกอบด้วย กรมคุ้มครองสิทธิและเสรีภาพ กรมสอบสวนคดีพิเศษ
กรมพินิจและคุ้มครองเด็กและเยาวชน กรมราชทัณฑ์ และสำนักงาน ป.ป.ส.
ซึ่งได้รับการแต่งตั้งเพื่อปฏิบัติการตามพระราชบัญญัติคุ้มครองพยานในคดีอาญา พ.ศ.
๒๕๔๖ เป็นไปด้วยความเรียบร้อยมีประสิทธิภาพและสัมฤทธิ์ผล

อาศัยอำนาจตามความในมาตรา
๕ แห่งพระราชบัญญัติคุ้มครองพยานในคดีอาญา พ.ศ. ๒๕๔๖
รัฐมนตรีว่าการกระทรวงยุติธรรม จึงออกประกาศกำหนดแบบบัตรประจำตัวพนักงานเจ้าหน้าที่ไว้
ดังต่อไปนี้

ข้อ
๑ 
บัตรประจำตัวพนักงานเจ้าหน้าที่ให้มีสีขาว
ขนาดและลักษณะตามแบบแนบท้ายประกาศนี้

ข้อ
๒ 
ให้อธิบดีกรมคุ้มครองสิทธิและเสรีภาพ
เป็นผู้ออกบัตรประจำตัวพนักงานเจ้าหน้าที่

ข้อ
๓  ให้ผู้ซึ่งได้รับคำสั่งแต่งตั้งเป็นพนักงานเจ้าหน้าที่ทำคำขอมีบัตรประจำตัวพนักงานเจ้าหน้าที่พร้อมกับแนบรูปถ่ายจำนวน
๒ รูป

ข้อ
๔  คำขอตามข้อ ๓ ให้เป็นไปตามแบบ สคพ.
๔ แนบท้ายประกาศนี้
รูปถ่ายตามข้อ
๓ ให้ใช้รูปถ่ายที่ถ่ายไม่เกินหกเดือนก่อนวันยื่นคำขอมีบัตรประจำตัว ขนาด ๒.๕ x ๓ เซนติเมตร
ครึ่งตัว หน้าตรง ไม่สวมหมวก แต่งเครื่องแบบปฏิบัติราชการ หรือเครื่องแบบพิธีการ

ข้อ
๕ 
การยื่นคำขอมีบัตรประจำตัวพนักงานเจ้าหน้าที่ ให้ผู้ขอยื่นคำขอต่อบุคคล
ดังต่อไปนี้
(๑) สำหรับข้าราชการสำนักงานคุ้มครองพยาน
ให้ยื่นต่ออธิบดีกรมคุ้มครองสิทธิและเสรีภาพโดยผ่านผู้บังคับบัญชาตามลำดับชั้น
(๒) ในส่วนราชการอื่น
ให้ยื่นต่ออธิบดีหรือหัวหน้าส่วนราชการเทียบเท่าอธิบดี
โดยผ่านผู้บังคับบัญชาตามลำดับชั้น

ข้อ
๖  ให้ผู้รับคำขอตามข้อ ๕ (๒)
ส่งคำขอไปยังกรมคุ้มครองสิทธิและเสรีภาพ เพื่อจัดทำบัตรประจำตัวพนักงานเจ้าหน้าที่ต่อไป

ข้อ
๗  บัตรประจำตัวตามประกาศนี้
ให้ใช้ได้สองปีนับแต่วันออกบัตร
ในกรณีที่พนักงานเจ้าหน้าที่ใดพ้นจากการเป็นพนักงานเจ้าหน้าที่โดยคำสั่งยกเลิกการเป็นพนักงานเจ้าหน้าที่ก่อนวันบัตรหมดอายุ
ให้ถือว่าบัตรนั้นหมดอายุก่อนวันหมดอายุที่กำหนดในบัตรนั้น

ข้อ
๘  เมื่อได้ออกบัตรประจำตัวให้แก่ผู้ใด
ให้ผู้ออกบัตรประจำตัวจัดให้มีสำเนาข้อความและรายการบัตรประจำตัวซึ่งติดรูปถ่ายของผู้นั้นไว้ด้วยหนึ่งฉบับและให้เก็บไว้เป็นหลักฐานที่สำนักงานคุ้มครองพยาน

ข้อ
๙ 
กรณีที่บัตรประจำตัวของพนักงานเจ้าหน้าที่ผู้ใดหมดอายุ สูญหาย หรือชำรุดในสาระสำคัญ
ให้ผู้นั้นยื่นคำขอทำบัตรใหม่

ข้อ
๑๐  ผู้ใดได้รับบัตรประจำตัวใหม่
หรือผู้ถือบัตรประจำตัวใดไม่มีสิทธิใช้บัตรประจำตัวนั้นต่อไป
ให้คืนบัตรต่อผู้อำนวยการสำนักงานคุ้มครองพยานภายในสิบห้าวันนับแต่วันที่ได้รับบัตรประจำตัวใหม่
หรือไม่มีสิทธิใช้บัตรประจำตัวนั้น

ประกาศ ณ วันที่ ๒๑
กันยายน พ.ศ. ๒๕๔๘
พลตำรวจเอก
ชิดชัย  วรรณสถิตย์
รัฐมนตรีว่าการกระทรวงยุติธรรม

[เอกสารแนบท้าย]

๑.
แบบบัตรประจำตัวพนักงานเจ้าหน้าที่เพื่อปฏิบัติการตามพระราชบัญญัติคุ้มครองพยานในคดีอาญา
พ.ศ. ๒๕๔๖
๒.
คำขอมีบัตรประจำตัวพนักงานเจ้าหน้าที่ตามพระราชบัญญัติคุ้มครองพยานในคดีอาญาพ.ศ.
๒๕๔๖ (แบบ สคพ. ๔)

(ดูข้อมูลจากภาพกฎหมาย)

ศุภกรณ/ผู้จัดทำ
๓ ธันวาคม ๒๕๕๓

[๑] ราชกิจจานุเบกษา เล่ม ๑๒๒/ตอนพิเศษ ๑๒๓ ง/หน้า ๖/๑ พฤศจิกายน ๒๕๔๘